recursal/SuperWikiNEXT-32B huggingface dataset:
**כריסטוף אריבר** (בצרפתית: **Christophe Aribert**; נולד ב-25 באפריל 1971 בגרנובל, צרפת) הוא שף צרפתי בעל שני כוכבים במדריך מישלן האדום וארבע מצנפות במדריך גו מיו. הוא שף המסעדה גראנד-אוטל "לה טראס" באוריאז'-לה-בן.

שנותיו הראשונות והקריירה
------------------------

אחרי שסיים את לימודיו בבית ספר למלונאות בגרנובל, החל כריסטוף אריבר את הקריירה שלו בהתמחות באוטל בו-ריוואז' בקונדריו ב-1991. הוא עבד לראשונה בלה טראס באוריאז' ב-1993. הוא עבר לפריז ועבד במסעדת לה טור דארז'אן בשנים 1995–1996 ואחר-כך בלז אמבסאדר במלון קריון בשנים 1996–1997 לצידו של קריסטיאן קונסטאן.

ב-1997 שב ללה טראס באוריאז', המסעדה בגראנד-אוטל, שבעבר נהגו לפקוד אותה קוקו שאנל, סשה גיטרי, מוריס שבלייה, סטנדל ואלפונס דודה. ב-2004 השף פיליפ בואיסו עזב את אוריאז'. כריסטוף אריבר תפס את מקומו ושמר על שני הכוכבים.

בנובמבר 2007 ראה אור ספרו La Brigade Christophe Aribert בהוצאת גלנה, ספר בישול שמציג את המטבח שלו, בעזרתם של הצלם פייר-פרנסואה קודרק, פייריק ז’גי שכתב את הטקסט וז’ורז’ ריו שאייר את הספר. הספר מגיש 46 מתכונים ומובאים תצלומים רבים שמראים את השלבים השונים בהכנת כל מאכל מתחילתו עד סופו וגם מודגמות טכניקות שונות.

ביחד עם הצלם פייר-פרנסואה קודרק הוא זכה בתחרות לצילום קולינרי של אולורון-סנט-מארי.

ב-2010 ביקש ממנו מנהל מלון קריון, בעקבות עזיבתו של ז'אן-פרנסואה פיאז' להיות שף המסעדה, הוא סירב להצעה.

ביוני 2010 הוא הכין את תפריטה של מסעדת האופרה הפריזאית האופרה גרנייה.

קישורים חיצוניים
----------------

ויקישיתוף מדיה וקבצים בנושא **כריסטוף אריבר** בוויקישיתוף
* 

* אתר האינטרנט הרשמי של כריסטוף אריבר
* כריסטוף אריבר, ברשת החברתית טוויטר

הערות שוליים
------------

1. ↑  מסעדת "לה טראס" במדריך מישלן האדום
2. ↑  "מסעדת לה טראס" בגו מיו
3. ↑  ביוגרפיה קצרה של כריסטוף אריבר, בהוצאת גלנה
4. ↑  ז'ולי גרבה, "ההיסטוריה של מלון גראנד-אוטל ומסעדת לה טראס באוריאז'", lhotellerie-restauration.fr, ‏17 בנובמבר 2010
5. ↑  "השף ז'אן-פרנסואה פיאז' עוזב את מלון קריון", Le Point,‏ 22 ביולי 2009
6. ↑  "התחדשות במלון קריון", restaurants-de-paris.com
7. ↑  "מסעדת האופרה הפריזאית: ציפו לה 136 שנה, מסעדת האופרה הפריזאית מוכנה סוף-סוף לפתוח דלתותיה", pr.com‏, 2 ביוני 2011
8. ↑  אתר מסעדת האופרה

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 0471 1337
* VIAF: 15093254
* WorldCat: viaf-15093254

 |
**ברכּה בּנת ת'עלבה אלחבשיה** (בערבית: **أم أيمن بركة بنت ثعلبة الحبشية**), ידועה בתור **אום איימן** (בערבית: **أم أيمن**), הייתה מראשוני המוסלמים, ובת לוויה של הנביא מוחמד.

היא הייתה שפחה חבשית של הוריו של מוחמד, עבדאללה אבן עבדול-מטליב ואמינה בנת בווהאב.

רקע
---

ברכה הייתה הבת של ת'עלבה בן עמר. היא שירתה כשפחה בביתם של עבדאללה אבן עבדול מוטליב ואמינה בנת ווהאב. היא המשיכה לטפל במוחמד ולעזור לו לאחר מות אמו.

ילדותו של מוחמד
---------------

מאז שאמינה נפטרה אום איימן דאגה לבנה מוחמד, עד שגדל. מאוחר יותר שחרר אותה מוחמד, אך היא המשיכה לשרת בחיבה את מוחמד ואת משפחתו במשך זמן רב. הנביא האסלאמי הציג אותה כאישה מנשות גן העדן.

הגירה
-----

לאחר שמוחמד הכריז על נבואתו, אום איימן הפכה לאחת מחסידיו הראשונים. מאוחר יותר היא היגרה לאלמדינה.

מותה
----

תאריך מותה המדויק של אום איימן אינו ידוע. חלק מההיסטוריונים מעריכים שהיו נפטרה כחמישה חודשים לאחר מותו של מוחמד, בעוד אחרים גורסים שהיא זכתה להגיע עד לימים הראשונים של שלטון עות'מאן בן עפאן.

הערות שוליים
------------

1. ↑  Anti-Blackness In The Ummah, Between Borders, ‏2019-08-05 (באנגלית)
2. ↑  Revolvy LLC, "Non-Arab Sahabah" folder on Revolvy.com, www.revolvy.com (באנגלית)
**לחמן** (שם מדעי: *Artocarpus*) הוא סוג של עץ ממשפחת התותיים, עם כ-60 מיני עצים תחתיו, חלקם חשובים לחקלאות ומטבח מקומי בדרום מזרח אסיה. הסוג התגלה במהלך מסעו השני של קפטן קוק על ידי הבוטנאים יוהאן וגאורג פורסטר (אב ובנו), שנתנו לו את שמו המדעי. משמעות השם הוא "פרי הלחם" - פרי ביוונית הוא קרפוס, ולחם הוא ארטוס.

תיאור
-----

עצים ושיחים מהסוג לחמן הם בעלי מוהל חלבי, שניתן להפיק מפציעת הגבעולים, העלים והגזע. העצים הם חד-מיניים ודו-ביתיים, כך שהפרחים הזכריים והנקביים צומחים על אותו העץ. הפרחים הנקביים פורחים צמודים לגזע, ועם ההפריה מסוגלים לגדול לפרי גדול במיוחד (בחלק מהמינים הפירות יכולים לשקול מעל 30 קילוגרמים).

פירות מהמינים עץ הלחם ופרי הג'ק משמשים כמקור מזון עיקרי באיים שונים באוקיינוס השקט ובקאריביים, ומגודלים למטרות מאכל באזורים נרחבים באסיה. בישראל יש מספר מצומצם של עצים ממינים אלו, והם לא הפכו לענף חקלאי.

מינים בולטים
------------

* עץ הלחם
* פרי הג'ק

קישורים חיצוניים
----------------

ויקישיתוף מדיה וקבצים בנושא **לחמן** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
* IPNI
* Tropicos
 |

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293886405171
* LCCN: sh00008715

 |
**אום א-רסאס** (ערבית **أم الرّصاص**, תעתיק מדויק: אם אלרצאץ) הוא אתר ארכאולוגי בממלכת ירדן, השוכן מצפון לוואדי מוג'יב וכ-50 ק"מ מדרום לבירה עמאן. באתר ממצאים מהמאה ה-3 ועד למאה ה-9 החל בתקופה הרומית, דרך התקופה הביזנטית וכלה בראשית התקופה המוסלמית.

חלקו המרכזי של האתר הוא המוצב הצבאי הרומי אשר נודע כ"קסטרום מפאה" (Kastrom Mefaa) או "קסטרון מפאה" (Kastron Mefaa). המחנה הצבאי בנוי בצורת מרובע שאורך כל אחת מצלעותיו הוא 150 מטר. מחוץ לשטח המחנה הרומי שוכנים השרידים המאוחרים יותר על תא שטח באורך של 300 מטר וברוחב של 200 מטר. הממצא העיקרי באתר הוא כנסיית סטפנוס הקדוש, אחת מארבע כנסיות במקום. בכנסייה פסיפסין המתוארכים לשנת 785, והמרכזי שבהם מתאר סצינות יום-יומיות כמו ציד, דיג, עיסוק בחקלאות. שני פסיפסים אחרים הם מפות. באחד מופיעות ערי ארץ ישראל ובהן ירושלים, שכם, קיסריה ועזה, ובאחר ערי עבר הירדן מידבא, עמאן (פילדלפיה), כרכ ומעאן. סמוך לאתר המחנה הצבאי נמצאות חורבות כפר מהמאה ה-5 ובו חומות וארבע כנסיות נוספות. 

כקילומטר וחצי מצפון לאתר נמצא מגדל הנישא לגובה של 15 מטר. במגדל אין מדרגות אך בקומתו העליונה קבועים חלונות. את פנים המגדל מעטרים צלבים והוא שימש כת נוצרית שדגלה בפרישה ובהתבודדות במגדלים כאלה. בסביבתה של אום א-רסאס שרידים של עיבוד חקלאי הכוללים מאגרי מים, טרסות, תלות מים, סכרים ובארות. שני בתי קברות קטנים שוכנים משני צדדיו של האתר - המזרחי הוא בית קברות בדואי עתיק, בעוד שהמערבי חדש יותר.

רובו של האתר טרם נחפר, אך הממצאים שנתגלו עד כה הביאו את אונסק"ו להכריז עליו בשנת 2004 כאתר מורשת עולמית.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **אום א-רסאס** בוויקישיתוף
* אתר אודות אום א-רסאס
* אום א-רסאס באתר משרד התיירות הירדני
* אתר נוסף אודות אום א-רסאס

  


| דגל ירדןדגל ירדן סמל אונסק"וסמל אונסק"ו אתרי מורשת עולמית בירדן |
| --- |
| 

|  |
| --- |
| פטרה • אום א-רסאס • קסר עמרה • האזור המוגן של ואדי רם • אתר הטבילה "בית עניה מעבר לירדן" • סלט |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533220605171
* LCCN: n95097471
* VIAF: 139717772
* WorldCat (עם VIAF): 139717772

 |
במכניקת הזורמים, **לחץ סטגנציה** (בעברית: **לחץ־עֶמֶד**) הוא לחץ השורר בנקודת הסטגנציה של נוזל, כלומר, הנקודה בה מהירות הנוזל היא 0 וכל האנרגיה הקינטית האגורה הופכת כולה לאנרגיה המשרה לחץ.

לחץ סטגנציה נקרא גם לחץ פיטו משום שהאופן בו הוא נמדד היא דרך צינור פיטו.

חישוב לחץ הסטגנציה
------------------

לחץ הסטגנציה ניתן לחישוב על פי משוואת ברנולי.

בחישוב עבור נוזל לא דחיס מתקבל כי:

{\displaystyle P\_{\text{stagnation}}={\tfrac {1}{2}}\rho v^{2}+P\_{\text{static}}}
כאשר:

{\displaystyle P\_{\text{stagnation}}} הוא לחץ הסטגנציה
{\displaystyle \rho \;} היא צפיפות הנוזל
v היא מהירות הנוזל
{\displaystyle P\_{\text{static}}} הוא הלחץ הסטטי.
במצב בו הלחץ ההידראולי בנקודה מסוימת בנוזל מתאפס גם כן אז נקודת הסטגנציה בנקודה זו היא נקודה שבה הלחץ הוא הלחץ הכולל. למרות זאת במקרים אחרים השוני בין הלחץ הכללי מלחץ הסטגנציה הוא שלחץ כללי הוא סכימה של לחץ הסטגנציה ולחץ הנוצר כתוצאה מכבידה.

{\displaystyle P\_{\text{total}}=0+P\_{\text{stagnation}}\;}
בזרימה דחיסה (כלומר, אם הצפיפות אינה קבועה), לחץ הסטגנציה משתווה ללחץ הכללי רק במקרה בו הזורם מגיע לסטגנציה בשיווי משקל באופן איזואנטרופי
בשימושים רבים בזרימה דחיסה, אנתלפיית הסטגנציה או טמפרטורת הסטגנציה היא גורם משפיע על נקודת לחץ הסטגנציה.

זרימה דחיסה
-----------

לחץ הסטגנציה הוא הלחץ הסטטי שקיים בנוזל כאשר הוא בשווי משקל. בהנחת תהליך איזוטרופי מפיתוח משוואה בזרימה דחיסה ניתן להגיע לקשר:

{\displaystyle {\frac {p\_{t}}{p}}=\left(1+{\frac {\gamma -1}{2}}M^{2}\right)^{\frac {\gamma }{\gamma -1}}\,}
בהנחת תהליך איזוטרופי לחץ הסטגנציה יכול להיות מחושב מיחס טמפרטורת הסטגנציה לטמפרטורה הסטטית:

{\displaystyle {\frac {p\_{t}}{p}}=\left({\frac {T\_{t}}{T}}\right)^{\frac {\gamma }{\gamma -1}}\,}
כאשר:

{\displaystyle p\_{t}} הוא לחץ הסטגנציה
p – לחץ סטטי
{\displaystyle T\_{t}} – הלחץ הסטטי
\gamma  – יחס קיבולי החום
משוואה זו תקפה רק בעבור גזים אידיאליים. בעבור נוזלים עם אותם תכונות מניחים שהתכונות של קיבול החום אינן משתנות עם שינוי הטמפרטורה.

הערות שוליים
------------

1. ↑  לחץ־עֶמֶד במילון הנדסה כימית [כימיה] (תשמ"ט), באתר האקדמיה ללשון העברית
פירוש נוסף ערך זה עוסק במשחק חברה, בעיקר של ילדים ומתבגרים. אם התכוונתם למשמעות אחרת, ראו אמת או חובה (פירושונים).
"אמת זו חובה", פרפרזה על המשחק "אמת או חובה", פסל של דן חמיצר בעין הוד
**אמת או חובה** הוא משחק חברה האופייני לילדים ולמתבגרים. המשחק מתאים במיוחד לקבוצות מעורבות מינית, שבהן המשתתפים מכירים אלו את אלו ולעיתים מכיל מטלות ושאלות בעלות אופי מביך, מיני או מקורי.

המשתתפים יושבים במעגל. במהלך המשחק מסובבים בקבוק, המשמש לקביעת המשתתפים בסיבוב הבא. המשתתף שאליו מצביעה פיית הבקבוק נשאל את השאלה: "אמת או חובה?". אם בחר "אמת", ישאל אותו האדם שעליו מצביעה תחתיתו של הבקבוק שאלה, שעליה הוא חייב לענות בכנות בפני כל הנוכחים. השאלה היא שאלת כן/לא, הפותחת במילים: "האם אמת ש...". אם בחר "חובה", יטיל עליו האדם שעליו מצביעה תחתיתו של הבקבוק מטלה, הפותחת במילים "חובה עליך...". 

בגרסה אחרת, מטיל המטלה הוא זה שנאלץ למלא אחר המטלה (או לענות על שאלה) בסיבוב הקודם. כאשר משחקים את המשחק במשך זמן רב ביחס למספר המשתתפים, מורגש ההבדל בין הגרסאות: בגרסה הראשונה, הזוגות של השואל והנשאל קבועים. בגרסה השנייה, העניין רב יותר. בגרסאות אחרות נתווספו האפשרויות "חובתיים" ו"סולם אהבה". האפשרות חובתיים מוטל על המשתתף לבצע משימה אחת מתוך שתי משימות. באפשרות סולם אהבה צריך המשתתף לדרג את היושבים בדרגות חיבה ואהבה. ניתן לבצע שינויים בין הגרסות כאשר אפשרות אחת מושמטת ואחרת מתווספת.

במשחק יש סיכוי גבוה יותר להשתתף בסיבובים רבים יותר למשתתף שהגזרה הזוויתית שהוא תופס במעגל גדולה יותר. במשחק יש את האפשרות להטיל וטו, מה שאומר שאפשר לבטל את המשימה או לא לענות על השאלה. בתחילת המשחק אפשר לקבוע כמה הטלות וטו כל אחד יכול לעשות.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אמת או חובה** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007535010205171
* LCCN: sh2006006765

 |
**מִיגֵל לוֹבֵט סוֹלֵס** (בספרדית: **Miguel Llobet Solés**‏; 18 באוקטובר 1878 – 22 בפברואר 1938) היה גיטריסט קלאסי ומלחין ספרדי.

ביוגרפיה
--------

לובט נולד למפסל בעץ והחל את דרכו האמנותית כבר בגיל צעיר, עת גילה כישרון רב בציור. את לימודי המוזיקה שלו החל בכינור ובפסנתר. רק מאוחר יותר קיבל גיטרה מתנה מדודו.

באוקטובר 1882 פגש את הגיטריסט הנודע פרנסיסקו טארגה וניגן לפניו. שנתיים לאחר מכן החל ללמוד אצלו בקונסרבטוריון העירוני בברצלונה.

את הופעתו הראשונה ערך בקונסרבטוריון של ולנסיה בשנת 1901, באותה שנה הופיע גם בקונסרבטוריונים של מאלגה ושל סביליה. ב־1902 הופיע ב"טאטרו דה לה קומדיה" וב־1903 במדריד בפני משפחת המלוכה הספרדית. מאוחר יותר הופיע גם מחוץ לספרד - בפריז (שם גם התגורר מספר שנים), בגרמניה, באמריקה ובמדינות נוספות.

לובט הלחין יצירות מקוריות משלו, וכמו כן עיבד לגיטרה שירים ספרדיים עממיים (בעיקר קטלאניים) ויצירות שונות לשתי גיטרות.

לפי מקורות שונים נהרג לובט במלחמת האזרחים של ספרד בשנת 1937, אך מקורות מקובלים יותר סותרים ידיעה זו, ולפיהם לובט מת מדלקת קרום הריאות בברצלונה.

קישורים חיצוניים
----------------

ויקישיתוף מדיה וקבצים בנושא **מיגל לובט** בוויקישיתוף

* מיגל לובט, באתר ספוטיפיי
* מיגל לובט, באתר AllMusic (באנגלית)
* מיגל לובט, באתר MusicBrainz (באנגלית)
* מיגל לובט, באתר Discogs (באנגלית)
* הגיטריסטית סטפני ג'ונס מנגנת סקרצו-וואלס מאת מיגל לובט

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007461925605171
* BNE: XX1037574
* BnF: cb13927137v (data)
* CANTIC: a10782850
* CiNii: DA12114153
* GND: 134446550
* ICCU: CFIV193312
* ISNI: 0000 0001 1560 9247
* LCCN: n82108783
* MusicBrainz: a155809f-b74a-466e-aad5-afa74065dba6
* NDL: 01224878
* NKC: xx0084175
* NTA: 096941057
* SNAC: w6c294rv
* Trove: 1058153
* VIAF: 16118493
* WorldCat: lccn-n82108783

 |
**תזמורת הרדיו של דרום מערב גרמניה** (בגרמנית: **Sinfonieorchester des Südwestrundfunks** או **SWR Sinfonieorchester**) הייתה אחת משתי התזמורות הסימפוניות של רדיו רשת Südwestrundfunk. מקום מושבה היה בערים הגרמניות באדן-באדן ופרייבורג. התזמורת הוקמה לראשונה בשנת 1946, וחברי תזמורת הספא העירונית שהתפרקה, היו לגרעין נגניה של התזמורת החדשה. הקמתה מחדש של תזמורת הספא כעבור שנתיים כפתה ארגון מחדש על תזמורת הרדיו, שמינתה את הנס רוזבאוד למנצח הראשי הראשון שלה. רוזבאוד כבר עשה לו שם כמי שמצדד בביצועי מוזיקה מודרנית והיינריך שטרובל, המנהל המוזיקלי של התזמורת, היה שותף לאהדתו זו למוזיקה עכשווית. אחדות דעים זו הציבה את המוזיקה המודרנית במרכז תוכניותיה של התזמורת. ב-2016 מוזגה עם תזמורת רדיו שטוטגרט, ליצירת תזמורת SWR Symphonieorchester (גר').

מנצחים ראשיים
-------------

* פרנסואה קסאבייה רות: 2011 - 2016
* סילביין קמברלינג: 1999 - 2011
* מיכאל גילן: 1986 - 1999
* קז'ימייז' קורד: 1980 - 1986
* ארנסט בור: 1964 - 1979
* הנס רוזבאוד: 1948 - 1962

לקריאה נוספת
------------

Potts, Joseph E. "European Radio Orchestras: Western Germany" (September 1955). The Musical Times, 96 (1351): 473-475.

קישורים חיצוניים
----------------

ויקישיתוף מדיה וקבצים בנושא **תזמורת הרדיו של דרום-מערב גרמניה** בוויקישיתוף
* תזמורת הרדיו של דרום-מערב גרמניה, ברשת החברתית פייסבוק
* תזמורת הרדיו של דרום-מערב גרמניה, באתר ספוטיפיי
* תזמורת הרדיו של דרום-מערב גרמניה, באתר AllMusic (באנגלית)
* תזמורת הרדיו של דרום-מערב גרמניה, באתר MusicBrainz (באנגלית)
* תזמורת הרדיו של דרום-מערב גרמניה, באתר Discogs (באנגלית)
* דף הבית של התזמורת
* דיסקוגרפיה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007597236205171
* GND: 5297665-8
* ISNI: 0000 0004 7212 5013
* LCCN: no2001030776
* MusicBrainz: abba0820-a20e-407f-84ff-2c53dacb3cea
* NKC: ko2008435572
* SUDOC: 080538916
* VIAF: 160226972
* WorldCat: lccn-no2005074000

 |
**האספה הלאומית של אקוודור** (בספרדית: **Asamblea Nacional**) הוא בית המחוקקים החד-ביתי של אקוודור המכיל כ-137 נציגים. האספה החליפה את הקונגרס הלאומי ב-2009 בעקבות רפורמות בחוקה ב-2008. מבנה האספה ממוקם בבירת אקוודור קיטו. על פי סעיף 119 של חוקת אקוודור משנת 2008, מועמדים לאספה הלאומית חייבים להיות אזרחים חופשיים בני 18 לפחות.

לאספה הלאומית יש את הסמכות לחוקק חוקים, בעוד שמינוי שופטים לבית הדין הלאומי לצדק נעשה על ידי מועצה שיפוטית נפרדת.

נכון ליוני 2023, האספה מפוזרת לאור המשבר הפוליטי באקוודור ולאחר שפוזרה על ידי הנשיא גיירמו לאסו. הבחירות הקרובות אמורות להתקיים ב-20 באוגוסט 2023.

הרכב האספה הנוכחית (יוני 2023)
------------------------------


| מפלגה | מושבים |
| --- | --- |
| איחוד לתקווה (התנועה האזרחית המהפכנית והמרכז הדמוקרטי) | 49 |
| תנועת האחדות הרב-לאומית | 27 |
| השמאל הדמוקרטי | 18 |
| המפלגה הסוציאלית הנוצרית | 18 |
| CERO | 12 |
| עצמאיים | 3 |
| אחרים | 10 |
| **בסך הכל** | **137** |

קישורים חיצוניים
----------------

ויקישיתוף מדיה וקבצים בנושא **האספה הלאומית של אקוודור** בוויקישיתוף
* אתר האינטרנט הרשמי של האספה הלאומית של אקוודור

הערות שוליים
------------

1. ↑  CIA (2010). *CIA World Factbook 2010*. Skyhorse. p. 204. ISBN 978-1-60239-727-9.
2. ↑  "Ecuador: 2008 Constitution in English". *pdba.georgetown.edu*. נבדק ב-9 באוקטובר 2019. `{{cite web}}`:  (עזרה)
3. ↑  "Ecuador". *U.S. Department of State*. נבדק ב-9 באוקטובר 2019. `{{cite web}}`:  (עזרה)
**תזכר** (געז: ተዝካር) נקרא גם **קורבן** (ቍርባን) הוא שמו של טקס אזכרת הנפטר בתרבות החבשית, שמקורו עוד לפני הגעת הנצרות לאתיופיה.

נוצרים
------

אצל הנוצרים החבשים התזכר נערך ביום הארבעים ממותו של אדם, כיוון שהאמונה גורסת כי ביום זה נשמת האדם עומדת בפני האל. התזכר נערך במקום קבורת הנפטר ובו משתתפים קרוביו. תזכר נוסף נערך לאחר שמונים יום, חצי שנה ושנה לאחר התזכר הראשון.

כמנתים
------

בקרב הכמנתים הטקס נערך תוך מספר חודשים מאז שהאדם נפטר. בטקס עצמו הכהנים מתפללים לאלים ובעיקר לאל מזגה כדי שנשמת הנפטר תיכנס לגן עדן. לאחר מכאן נערכת סעודה גדולה, שבמהלכה האורחים מתפללים גם הם בזכות הנפטר. כמו כן כל שנה מאז התזכר מצוין יום השנה לטקס המכונה "עמתת", טקס זה נערך במשך עשרות שנים לאחר שהאדם נפטר ומצוין במקום קבורת הנפטר.

ביתא ישראל
----------

אצל ביתא ישראל התזכר הוא בגדר חובה ונערך לראשונה לאחר שחלף שבוע מאז נפטר האדם, תזכר נוסף נערך שנה לאחר הראשון. התזכר עצמו הוא למעשה סעודה לעילוי ותיקון הנשמה. נהוג לשחוט קורבן לסעודה, אך אם הדבר אינו מתאפשר מוותרים על כך. בני המשפחה מתכנסים ונערכים לאורחים שיגיעו ומכינים אוכל ושתייה למענם, לכהנים מוקדש שלחן והם מתפללים למען נשמת הנפטר וקוראים בעיקר מספר תהלים ומצוואת אברהם.

אין עורכים תזכר למנודה, מומר, ערל ולסוטה. בעבר היה נהוג לא לערוך תזכר לאדם שלא עבר וידוי אצל הכהן.

בביתא ישראל קיימים שני חגים שבהם יש את המילה תזכר: הראשון הוא תזכר לכל דבר המכונה תזכר אברהם וחל בכ"ח באלול והוא טקס למות שלושת אבות שבו קוראים בצוואת אברהם, יצחק ויעקב. החג השני מכונה אף הוא תזכר אברהם חל בא' בתשרי והוא יום זיכרון לעקדת יצחק.

בקרב יוצאי אתיופיה בישראל נשמר התזכר תוך שילובו עם טקס האזכרה של היהדות הרבנית.

ראו גם
------

* אזכרה

הערות שוליים
------------

1. 1 2  "תזכר" משמש גם כמילה שמשמעותה זיכרון בשפות האתיו-שמיות ראו Wolf Leslau, **Comparative Dictionary of Geʻez (Classical Ethiopic): Geʻez-English, English-Geʻez, with an index of the Semitic roots**, Otto Harrassowitz Verlag, 1987, מסת"ב 9783447025928, p. 636
2. 1 2  Frederick C. Gamst, **The Qemant: a pagan-Hebraic peasantry of Ethiopia**, University of Massachusetts, 1969, p. 133-115
3. 1 2 3  אהרן זאב אשכולי, **ספר הפלשים - יהודי חבש תרבותם ומסורותיהם**, מוסד הרב קוק וראובן מס, תש"ג, עמ' 52-53
4. ↑  Asres Yayeh, **Traditions of the Ethiopian Jews**, 1995, מסת"ב 0969924704, p. 50
סמל התזמורת
**תזמורת הנוער הלאומית של בריטניה** (באנגלית: **National Youth Orchestra of Great Britain**, גם **NYO**) היא תזמורת סימפונית בת 164 נגנים המיועדת לנגנים ונגניות בריטים בגילאי 13–19. התזמורת הוקמה ב-1948. אודישנים לתזמורת מתקיימים בקונסרבטוריונים ברחבי הממלכה המאוחדת. מטרת התזמורת לעורר השראה בקרב צעירים והיא מופיעה לקהל צעיר במחירים נמוכים במיוחד. חברי התזמורת נפגשים שלוש פעמים בשנה (סביב ראש השנה האזרחית, פסחא וחופשת הקיץ) לשבועיים של סמינר, כיתות אמן, מפגשים עם צורות אמנות משיקות (כזמרה ומחול, אמנות מיצג ועוד).

רפרטואר התזמורת משתרע ממוזיקה רומנטית ועד מוזיקה קלאסית-מודרנית וקיים עידוד לנגניה לעסוק גם בהלחנה. התזמורת מופיעה באופן קבוע במסגרת הפרומס ומציגה לרוב יצירה מקורית חדשה.

מנצחי עבר
---------

בין המנצחים שניצחו על התזמורת ניתן למנות את מיטב המנצחים. בהם:

* טאדאקי אוטאקה
* מרין אולסופ
* מרק אלדר
* פייר בולז
* סמיון ביצ'קוב
* אדריאן בולט
* אדוארד גרדנר
* אנדרו דייוויס
* קולין דייוויס
* פול דניאל
* וולטר זוסקינד
* קית' לוקהארט
* אנדרו ליטון
* רוג'ר נורינגטון
* מלקולם סרג'נט
* אנטוניו פאפאנו
* איוואן פישר
* הוגו ריגנולד

קישורים חיצוניים
----------------

* אתר האינטרנט הרשמי של תזמורת הנוער הלאומית של בריטניה
* דף קונצרט, ברביקן
* השקעה בחינוך מוזיקלי, אתר ABRSM (איגוד בתי הספר המלכותיים למוזיקה)
* National Youth Orchestra of Great Britain, סרטון באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 7221 0250
* MusicBrainz: ef0249e7-b0ef-4fe0-96cb-c05bad440ec2

 |
**תזמורת הרדיו ההולנדית** (באנגלית: **Netherlands Radio Symphony Orchestra**) נוסדה בשנת 1985 אחרי מיזוג של תזמורת הטיילת ותזמורת הרדיו (Omroep Orkest).

התזמורת השתתפה בהפקות אופרה שונות ובמיזמים מוזיקליים מיוחדים, כמו גם בתחרויות בינלאומיות. היא שימשה כתזמורת הליווי הקבועה של כיתות האמן לניצוח על שם קיריל קונדראשין, "תחרות אוסקר בק" ותחרות הזמרים הבינלאומית. התזמורת הופיעה בפסטיבל הולנד, ב"שבוע גאודאמוס" ובכמה מיזמים חינוכיים.

מנצחיה הראשיים של תזמורת הרדיו ההולנדית היו קס בקלס וארי קלאס (1996 - 2003). קלאס התמנה למנצח אורח עליון בעונת 2003-04 הנס פונק החזיק בתואר מנצח ראשי בעונת 2003-04 והיה מנצחה הראשי האחרון של התזמורת. מחלת ניוון העצבים של פונק אילצה אותו לנצח על כמה מן הקונצרטים מכיסא גלגלים. עוד מנצחים אורחים היו ייז'י קוט, יאנוש פירסט, סטניסלב סקרובצ'בסקי, יאפ ואן זביידן ואלכסנדר חלאזארב, וכן מארק זאוסטרוט, ארמין ז'ורדן וז'אן ברנאר פומייה.

תזמורת הרדיו ההולנדית שימשה גם כתזמורת האופרה בכמה הפקות, בהן "אלקו" של רחמנינוב, "העיר המתה" של אריך וולפגנג קורנגולד ואופרות אחדות של דוניצטי. כמו כן ניגנה בביצוע הבכורה ההולנדי של "שלוש אחיות" של פטר אטווש, בקופרודוקציה עם להקת האופרה הנודדת של הולנד.

בשנת 2005 פורקה תזמורת הרדיו ההולנדית ונגניה נקלטו בתזמורת הרדיו הפילהרמונית של הולנד ובתזמורת הרדיו הקאמרית של הולנד. הקונצרט האחרון של תזמורת הרדיו ההולנדית התקיים ב-7 ביולי 2005.

קישורים חיצוניים
----------------

* תזמורת הרדיו ההולנדית, באתר AllMusic (באנגלית)
* תזמורת הרדיו ההולנדית, באתר MusicBrainz (באנגלית)
* תזמורת הרדיו ההולנדית, באתר Discogs (באנגלית)
* תזמורת הרדיו ההולנדית, באתר Songkick (באנגלית)

* Netherlands Radio Symphony Orchestra website
* Jan Marijnissen, "Opdoeken Radio Symfonie Orkest grenst aan barbarij". Dutch Socialist Party commentary, 21 June 2004 (commentary in Dutch).

הערות שוליים
------------

1. ↑  van Laar, Jan (2006-09-20). "Klassieke muziek: Tegendraadse dirigent". *Elsevier Weekblad*. נבדק ב-2009-02-28.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007347657205171
* BnF: cb13972913w (data)
* CiNii: DA11337855
* ISNI: 0000 0001 2169 9234
* LCCN: n82149145
* MusicBrainz: 40457498-7ff6-4b32-85cf-d1d89557a3a2
* NKC: xx0068562
* SUDOC: 146633946
* VIAF: 248145857942023021246
* WorldCat: lccn-n82149145

 |
**האספה הלאומית** (בבולגרית: **Народно събрание**) היא הפרלמנט והרשות המחוקקת בבולגריה אשר מורכבת מבית מחוקקים יחיד ובו כ-240 נציגים, הנבחרים פעם בארבע שנים. היא הוקמה לראשונה ב-1879, אחרי היווצרות החוקה הראשונה בבולגריה - חוקת טרנובו. הנציגים נבחרים במחוזות בחירה ואחוז החסימה עומד על כ-4%. בבולגריה יש מערכת רב מפלגתית.

הבחירות האחרונות התקיימו באוקטובר 2014.

תפקידי הפרלמנט הם חקיקת חוקים, אישור התקציב, תזמון הבחירות לנשיאות, בחירה ופיטורין של ראש הממשלה ושרים נוספים, הכרזת מלחמה, כריתת שלום, פריסה של כוחות מחוץ בולגריה ואשרור אמנות בינלאומיות והסכמים. בשביל קיום ישיבה, יש צורך במינימום של 121 חברי פרלמנט. שרי הממשלה יכולים להיבחר מתוך הפרלמנט או מחוצה לו, אך אם חבר פרלמנט נבחר לשר, הוא חייב להפסיק את חברותו בפרלמנט.

הפרלמנט יושב בבירת בולגריה, סופיה.

ראו גם
------

* בתי מחוקקים לפי מדינה

קישורים חיצוניים
----------------

ויקישיתוף מדיה וקבצים בנושא **האספה הלאומית** בוויקישיתוף
* אתר האינטרנט הרשמי של האספה הלאומית הבולגרית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 11427
* BnF: cb16982520p (data)
* CiNii: DA12619058
* LCCN: n82024443
* NLA: 35734078
* NSK: 000585345
* SUDOC: 069301131
* VIAF: 147764440
* WorldCat: lccn-n82024443

 |
**תזמורת המשמר של וינה** (בגרמנית: **Gardemusik Wien**) היא אחת מתשע התזמורות הצבאיות של צבא אוסטריה, והחשובה מביניהן. התזמורת מסונפת לגדוד המשמר האוסטרי.

היסטוריה
--------

התזמורת הוקמה בספטמבר 1955 והייתה שייכת בתחילה למשמר הגבול האוסטרי. בינואר 1956 הוקם באופן רשמי צבא אוסטריה ויחד עמו "גדוד המשמר של וינה". גדוד המשמר השתלט על כל המשימות הייצוגיות בתחומי וינה, ולפיכך התזמורת הצבאית של וינה סונפה אליו. 

תזמורת המשמר של וינה היא אחת היחידות הבודדות בצבא האוסטרי שלא הושפעו מהקיצוץ הרוחבי שנערך בצבא ב-2014.

תפקידים
-------

תזמורת המשמר של וינה נוכחת בטקסים החשובים והייצוגיים ביותר של הצבא האוסטרי. כולל טקסי קבלות פנים, הסמכות שגרירים, ומצעדים צבאיים רשמיים. לתזמורת המשמר ישנה מסורת ליצור מצעד חדש לרגל כל השבעה של נשיא אוסטרי. בפעם האחרונה נערך מצעד חדש לכבוד השבעתו של אלכסנדר ואן דר בלן ב-2017.

פרט לתפקידיה הרשמיים, תזמורת המשמר מבצעת גם הקלטות אולפן של שירים אוסטריים לאומיים. במהלך שנות פעילותה הפיקה התזמורת למעלה מעשרים תקליטים. התזמורת כוללת 60 חברים. מאפיין בולט של התזמורת הוא העדרם של תופים המהווים חלק חשוב בפורמט הגרמני של התזמורות הצבאיות המשמש גם את הצבא האוסטרי.

קישורים חיצוניים
----------------

ויקישיתוף מדיה וקבצים בנושא **תזמורת המשמר של וינה** בוויקישיתוף

* תזמורת המשמר של וינה, במסד הנתונים הקולנועיים IMDb (באנגלית)
* תזמורת המשמר של וינה, באתר Discogs (באנגלית)
* תזמורת המשמר של וינה באתר הצבא האוסטרי

|  |  |
| --- | --- |
| בקרת זהויות עריכת הנתון בוויקינתונים | 
* GND: 2165934-5
* LCCN: n2014005723
* VIAF: 146269708
* WorldCat: lccn-n2014005723

 |
**האספה הלאומית** (בסרבית: **Народна скупштина** / **Narodna skupština**) היא הפרלמנט והרשות המחוקקת בסרביה, המורכבת מ-250 נציגים הנבחרים בבחירות חשאיות מדי ארבע שנים. מיקום הפרלמנט הוא בבירת סרביה, בלגרד.

ישנן כיום כ-30 ועדות בפרלמנט.

בחירות
------

כל סרביה היא מחוז בחירה אחד. ישנה אפשרות להקדים את הבחירות אם הממשלה מתפטרת ואין רוב פרלמנטרי לממשלה חלופית. אחוז החסימה עומד על כ-5% וחלוקת המושבים היא על פי שיטת ויקטור ד'הונד. הפרלמנט מחויב להתכנס לראשונה עד חודש שלאחר פרסום תוצאות הבחירות.

סמכויות
-------

* חקיקת חוקים,
* אימוץ ותיקון החוקה
* בחירת ממשלה
* החלטה על שינויים בנוגע לגבולות סרביה;
* קריאה למשאל עם
* אשרור חוזים בינלאומיים במקרים מסוימים
* החלטה על מלחמה או שלום, הצהרה על מצב מלחמה או חירום
* פיקוח על עבודת מנגנוני הביטחון;
* אימוץ אסטרטגיית הגנה ותוכניות מרחביות
* העברת התקציב
* הענקת חנינה על עבירות פליליות.
* בחירת הממשלה, פיקוח על עבודתה ופיטורי שרים
* מינוי או מפטרת אישים ציבוריים כגון שופטי בית משפט חוקתיים ואת נשיאי בית המשפט העליון לערעורים, נגיד הבנק הלאומי של סרביה ופקידי מדינה אחרים.

כל ההחלטות מתקבלות על ידי הצבעת רוב רגיל בישיבה שבה רוב הצירים נמצאים, למעט תיקון החוקה שדורש רוב של שני שלישים.

נציגות בפרלמנט
--------------

לפחות 30% מהצירים הם נשים. ישנו איסור על הנציגים להחזיק במשרות אחרות על מנת למנוע ניגוד עניינים, אך הם נהנים מחסינות פרלמנטרית. הסיעות בפרלמנט נוצרות לא יאוחר משבוע לאחר מועד הבחירות ומכילות לפחות חמישה חברי פרלמנט.

קישורים חיצוניים
----------------

ויקישיתוף מדיה וקבצים בנושא **האספה הלאומית** בוויקישיתוף
* 

* אתר האינטרנט הרשמי של האספה הלאומית (בSerbian Latin alphabet, בסרבית ובאנגלית)

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 20372397X
* VIAF: 5645150567623006370001
* WorldCat: viaf-5645150567623006370001

 |
**תזמורת ג'וזפה ורדי של מילאנו** (באיטלקית: **Orchestra Sinfonica di Milano Giuseppe Verdi)** היא תזמורת איטלקית השוכנת במילאנו. בלשון דיבור מתייחסת התזמורת לעצמה בשם "לה ורדי" ("הוורדי"). משכנה העיקרי של התזמורת הוא ה**אודיטוריום די מילאנו פונדאציונה קאריפלו**.

היסטוריה
--------

**ולדימיר דלמן** (Vladimir Delman) ייסד את התזמורת בשנת 1993 כארגון בלתי-תלוי בהנהגה עצמית. בשנת 1998 נוסדה מקהלה לצד התזמורת, "המקהלה הסימפונית ג'וזפה ורדי של מילאנו" (Coro Sinfonico Giuseppe Verdi di Milano). 

בשנת 2002 השתתפה התזמורת בפסטיבל ספולטו (אנ') וניגנה ב צרפת, ספרד, פורטוגל ושווייץ במסעה הראשון לאירופה. ב-2004 הייתה לתזמורת הבית בפסטיבל האומות של עיריית קאסטלו (Festival delle Nazioni of Città di Castello). התזמורת יוצאת לסיורים ברחבי איטליה, כמו למשל בסתיו 2006. ב-24 באפריל 2008 הופיעה לפני האפיפיור בנדיקטוס ה-16 ונשיא הרפובליקה האיטלקית ג'ורג'ו נפוליטנו, לכבוד יום השנה השלישי להכתרת בנדיקטוס השישה-עשר. באותה שנה השתתפה התזמורת גם במופע האופרה החגיגי "כוכבי העולם", בביצוע אריות מאופרות של ורדי ופוצ'יני.

מנצחים
------

המנהל המוזיקלי הראשון של התזמורת, בשנים 1999 עד 2003, היה ריקרדו שאיי. שאיי נושא כיום בתואר מנצח כבוד. רודולף ברשאי הוכרז מנצח כבוד בשנת 2006. מנצחים ראשיים אורחים היו הלמוט רילינג וויין מרשל (אנ').

במרץ 2009 הודיעה התזמורת על מינויה של שיאן ג'אנג למנהלת המוזיקלית הבאה שלה, האישה הראשונה שתכהן בתפקיד מנהלת מוזיקלית של תזמורת סימפונית איטלקית. ג'אנג כיהנה בתפקיד עד שנת 2016 ומ-2017 מכהן בתפקיד המנהל המוזיקלי קלאוס פטר פלור.

קישורים חיצוניים
----------------

* 

* אתר האינטרנט הרשמי של תזמורת ג'וזפה ורדי של מילאנו (באיטלקית ובאנגלית)

* תזמורת ג'וזפה ורדי של מילאנו, באתר AllMusic (באנגלית)

* תזמורת ג'וזפה ורדי של מילאנו, באתר MusicBrainz (באנגלית)

* תזמורת ג'וזפה ורדי של מילאנו, באתר Discogs (באנגלית)

* תזמורת ג'וזפה ורדי של מילאנו, באתר DNCI

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007605549605171
* BnF: cb140528295 (data)
* ISNI: 0000 0001 2034 7827
* LCCN: no2004034274
* MusicBrainz: da6cb3d5-c5f6-404d-a3d4-ada5ef8f64ab
* NKC: xx0137842
* SUDOC: 080667147
* VIAF: 140477406
* WorldCat: lccn-no2004034274

 |
בובי ליץ' והחבית שבה חצה את מפלי ניאגרה
**בובי ליץ'** (באנגלית: **Bobby Leach**; ‏1858, קורנוול, אנגליה - 26 באפריל 1926, ניו זילנד) היה הגבר הראשון והאדם השני, לאחר אנני טיילור, שחצה את מפלי ניאגרה בתוך חבית. הוא ביצע את הפעלול ב-25 ביולי 1911. בנפילתו, סדק ליץ' את לסתו ושבר את שתי פיקות ברכיו. כתוצאה מכך אושפז למשך שישה חודשים בבית חולים. ליץ' עבד בקרקס של ברנום וביילי (Barnum and Bailey Circus) ולכן פעלולנות לא הייתה זרה לו. קודם לפעלולו במפלי ניאגרה, היה ליץ' בעל מסעדה ברחוב ברידג' והתרברב מול לקוחותיו שכל מה שאנני (טיילור) יכולה לעשות, הוא יכול לעשות יותר טוב.

בניגוד לאנני טיילור לפניו, בובי ליץ' נהנה מהצלחה עקב פעלולו. במשך כמה שנים הוא סייר בקנדה, ארצות הברית ואנגליה, סיפר על הרפתקתו במופעי וודביל ואולמות הרצאה, הציג והצטלם עם החבית בה חצה את המפלים.

ליץ' חזר למפלי ניאגרה, ניו יורק ב-1920 וניהל בריכת שחייה. בשנות השישים שלו ניסה לשחות דרך המערבולות שבתחתית המפלים אבל נכשל לאחר כמה ניסיונות. בניסיונתיו הכושלים, הציל אותו אדם בשם ויליאם "רד" היל, שהכיר את המפלים והיה ידוע באזור לאחר מכן עקב פעולות ההצלה הרבות שביצע.

ב-1926, בזמן סיור פומבי בניו זילנד, ליץ' פצע את רגלו כשהחליק על קליפת תפוז (יש אומרים שהייתה זו קליפת בננה). רגלו הזדהמה, ועקב נמק נאלצו לכרות אותה. למרות הכריתה, ליץ' נפטר מפצעיו חודשיים לאחר מכן.

קישורים חיצוניים
----------------

ויקישיתוף מדיה וקבצים בנושא **בובי ליץ'** בוויקישיתוף
* 
* בובי ליץ', באתר "Find a Grave" (באנגלית)
**האסכולה הפוזיטיביסטית** היא תאוריה בקרימינולוגיה שעוסקת במציאת סיבה לכל תוצאה, מסבירה את הפשיעה ככוח בלתי נשלט. הכוחות עשויים להיות פגיעה מוחית (חלקים אטביסטים / חלקים רדומים), ואליהם מצטרפים גם כוחות חיצוניים: בעיות כלכליות קשות, אזורי מגורים קשים, בית גרוע ועוד. פרי, תלמידו של לומברוזו מדבר על כוחות חברתיים בלתי נשלטים על ידי היחיד, אשר גורמים לו בסופו של דבר לעבור עבירות. כדי לא לאפשר ליחיד לפגוע בחברה יש להרחיקו ממנה- לדבריו, יש לגלות אחריות חברתית ולהרחיק את העבריין מהחברה, כדי שלא ימשיך לפגוע בה. - אחריות חברתית. יחד עם זאת, כיוון שלא מדובר בבחירה בפשיעה, יש לבדוק את הגורמים לפשיעה אצל היחיד, ולנסות לשקמו כדי להחזירו לחברה ללא גורמי פשיעה חוזרת.

הגישה הביולוגית- הזרם הפוזיטיביסטי
----------------------------------

זרם זה חיפש גורם לכל תופעה. לומברוזו ותלמידיו מצאו קשר בין חריגות בתאי המוח ובין התנהגות עבריינית. 
לומברוזו, רופא יהודי איטלקי מצא כי אזור מסוים במוח העבריין שהיה אמור להיות מפותח- נתגלה כבלתי מפותח, ואזור שלא אמור להיות מפותח, היה מפותח מאוד במוח העבריין. לומברוזו החליט על סמך ממצאים מוחיים אלו, כי העבריין הוא יצור אטביסטי, יש בו נסיגה התפתחותית, אשר גורמת לו להיות עבריין. הרעיון הבסיסי: העבריינות היא תולדה של גורמים פיזיים מולדים. האדם לפשע נולד. במהלך השנים הוא מיין סוגים שונים של עבריינים: אטביסטים, אפילפטיים, חולי נפש, נסיבתיים. העבריינות, בכל מקרה, טבועה באדם כתכונה ביולוגית הקשורה לאפילפסיה ולנסיגה התפתחותית (אטביסטית).

גרופלו, תלמידו של לומברוזו, הבחין בין פשע טבעי לפשע מלאכותי. פשע טבעי - נגד רגשות בסיסיים של מוסר ורחמים. הוא קיבל את גישתו של לומברוזו בדבר הקשר בין גורמים ביולוגים לעבריינות, אך הוסיף להם גורמים נפשיים. בכל מקרה, כמו לומברוזו, שלל גם גרופלו בחירה חופשית של האדם לעסוק בפשע. לדבריו, העבריין נשלט על ידי גורמים פיזיולוגיים ונפשיים.

פרי, גם הוא תלמידו של לומברוזו, קיבל את עמדתו של לומברוזו באשר לגורמי פשע ביולוגיים, אך הוסיף להם גם גורמים חברתיים, כגון סביבת מגורים, חינוך, משפחה, מעמד חברתי, ואזור מגורים.

לומברוזו ושני תלמידיו טענו כי פעולותיו של האדם אינן נשלטות על ידיו אלא על ידי כוחות שונים. כוחות אלו יכולים להיות ביולוגיים (חריגות מוחיות מלידה), פסיכולוגיים וחברתיים. נקודת אור בגישתם היא כי ניתן לאתר את הסיבות להתנהגות ולנסות להתאים טיפול משקם לעבריין.

תוצאת התפיסה הפוזיטיביסטית
--------------------------

יש להרחיק את העבריינים מן הקהילה, ברוב המקרים, ולשכן אותם במוסדות סגורים, על מנת להגן על הקהילה. הרעיון הוא שהאדם לא פועל על פי עקרונות נשלטים (בחירה חופשית), ולכן על החברה להרחיקו. על פי תפיסה זו, רק מומחים, רופאים וכדומה יוכלו לקבוע אם אדם כשיר לחזור לקהילה.
**תזמורת הנובר** (באנגלית: **Hanover Band**) היא תזמורת קאמרית בריטית של כלי נגינה אותנטיים, הנחשבת לאחת המובילות בעולם בתחום זה. הקים אותה ד"ר ה. א. פיצפאטריק, מומחה בעל שם עולמי בכלים אותנטיים ונגן קרן טבעית.

הופעותיה של התזמורת והקלטותיה מתמקדות במוזיקה מן המאה ה-18 והוה-19. עם מנצחיה הראשיים והאורחים ומנהליה המוזיקליים נמנים מוניקה הוגט, סר צ'ארלס מקקראס, רוי גודמן, אנתוני הלסטד, ניקולאס מקגגאן, ריצ'רד אגור, ניקולס קרמר, גרהם לי-קוקס, ג'פרי סקידמור ואדריאן בטרפילד.

תזמורת הנובר ניגנה בקרנגי הול, ניו יורק, הקונצרטחבאו, אמסטרדם, ברידג'ווטר הול, מנצ'סטר, סאות' בנק סנטר, רויאל אלברט הול וויגמור הול בלונדון ואחרים. נגניה מרבים לסייר בממלכה המאוחדת, יצאו לעשרה סיורים בארצות הברית והופיעו בקנדה, מקסיקו, אוסטריה, גרמניה, שווייץ, צרפת, פורטוגל, ספרד, בלגיה, הולנד, נורווגיה, יוון וטורקיה.

נכון ל-2008, יושבת התזמורת ב"אולד מרקט", הוב, אנגליה.

תזמורת הנובר ערכה מעל 160 הקלטות בחברות נימבוס, היפריון, סוני, EMI ואחרות. בין הקלטותיה מחזור שלם של יצירותיו התזמורתיות של יוהאן כריסטיאן באך.

קישורים חיצוניים
----------------

* אתר האינטרנט הרשמי של תזמורת הנובר
* תזמורת הנובר, ברשת החברתית פייסבוק

* תזמורת הנובר, ברשת החברתית טוויטר

* תזמורת הנובר, ברשת החברתית אינסטגרם

* תזמורת הנובר, סרטונים בערוץ היוטיוב

* תזמורת הנובר, באתר AllMusic (באנגלית)

* תזמורת הנובר, באתר MusicBrainz (באנגלית)

* תזמורת הנובר, באתר Discogs (באנגלית)

* תזמורת הנובר, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007270717305171
* BnF: cb13935524b (data)
* GND: 672303-2
* ISNI: 0000 0001 0945 3717
* LCCN: n86080304
* MusicBrainz: cb9ff699-5edd-4931-8904-fdcb06f1293a
* NKC: xx0043175
* SUDOC: 081260369
* VIAF: 151444300
* WorldCat: lccn-n86080304

 |
**רוברט לי מויניהן ג'וניור** (באנגלית: **.Robert Lee Moynihan, Jr**; נולד ב-31 בינואר 1977), המוכר גם בשם הבמה **בובי מוינהן**, הוא שחקן, מדבב וקומיקאי אמריקאי. ידוע בעיקר בזכות תפקידו כחבר בפאנל התוכנית הקומית "סטרדיי נייט לייב" משנת 2008 ועד שנת 2017.

ביוגרפיה
--------

נולד באיסטצ'סטר שבמדינת ניו יורק, לג'ולי ורוברט לי. סיים תואר ראשון בתיאטרון באוניברסיטת קונטיקט. בתחילת שנות ה-2000 הופיע בתפקידים קטנים במספר סרטים.

קריירה
------

בשנים 2006–2008 הופיע במגוון תפקידים בתוכנית הבידור "לייט נייט" של קונאן או'בריאן. החל מ-2008 מככב כחבר בפאנל התוכנית הקומית "סטרדיי נייט לייב". ב-2009 שיחק בסרט "צוות המסתורין" לצד דונלד גלובר.

כן הופיע במספר קליפים ופרסומות, ודיבב בסרטי האנימציה "בית ספר למפלצות" (2013), "הקול בראש" (2015), "החיים הסודיים של חיות המחמד" (2016), "שודדי הפיצוחים 2: טבעי להשתגע" (2017) ו"החיים הסודיים של חיות המחמד 2" (2019).

בשנת 2013 שיחק בסרט הטעות הגדולה.

מויניהן גם דיבב במספר סדרות אנימציה, כגון סיטקום האנימציה "Chozen" מ־2014 בו הוא גילם תפקיד ראשי, ובסדרת האנימציה "בא בדוב" מ־2015. כמו כן, דיבב בין השנים 2017 ל־2021 את דמותו של לואי דאק בסדרה של דיסני "סיפורים של ברווזים". החל משנת 2017 מופיע בתפקיד הראשי בדרמה הקומית "me,myself & I", ובאותה שנה השתתף בסרט "גונתר חייב למות", לצד ארנולד שוורצנגר, והחל לדבב בתפקיד הראשי בסדרת האנימציה "מלחמת הכוכבים: התנגדות", במשך שתי עונות עד 2020. בשנת 2019 דיבב בסדרת האתחול "איפה אפי?". 

בשנת 2021 שיחק בסרט "פלורה ויוליסס" המבוסס על ספר באותו שם משנת 2013 שכתבה קייט די-קמילו. בהמשך השנה דיבב את פול רוויר בסרט האנימציה הפארודי "אמריקה: הסרט" בשירות של נטפליקס. כעת הוא משחק את ג'יידן קוואפיס בסדרה "אדוני ראש העיר", ומדבב את תחש הנהרות לופי בסדרה בעלת אותו השם, אותה הוא יצר, ביים וכתב.

קישורים חיצוניים
----------------

ויקישיתוף מדיה וקבצים בנושא **בובי מויניהן** בוויקישיתוף
* בובי מויניהן, ברשת החברתית טוויטר
* בובי מויניהן, ברשת החברתית אינסטגרם
* בובי מויניהן, במסד הנתונים הקולנועיים IMDb (באנגלית)
* בובי מויניהן, באתר AllMovie (באנגלית)
* בובי מויניהן, במסד הנתונים הקולנועיים KinoPoisk (ברוסית)
* בובי מויניהן, באתר MusicBrainz (באנגלית)
* בובי מויניהן, באתר Discogs (באנגלית)
* בובי מויניהן - הדמויות שגילם בסאטרדיי נייט לייב (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2013141934
* MusicBrainz: 3550cd41-633e-4add-86b1-0f7b479e9293
* VIAF: 305945455
* WorldCat: lccn-no2013141934

 |
**אֵאוּטִיכְיָאנוּס** (בלטינית: **Eutychianus**; נפטר ב-7 בדצמבר 283) היה אפיפיור, ככל הנראה בין 4 בינואר 275 למותו ב-7 בדצמבר 283. מעט ידוע עליו, מן הכיתוב על המצבה שלו, בקטקומבה של האפיפיור קליקסטוס הראשון. אפילו תאריכי כהונתו אינם ברורים. הליבר פונטיפיקליס טוען כי כיהן במשך שמונה שנים ו-11 חודשים, בעוד שאוזביוס מקיסריה טוען כי כיהן רק 10 חודשים.

מיוחס לו כי הוא זה אשר הנהיג ברכה על פירות השדה וכי הוא קבר במו ידיו 324 נוצרים אשר מתו מות קדושים. שתי הטענות מפוקפקות בעיני מרבית ההיסטוריונים של ימינו, מאחר שלא היו הוצאות להורג של נוצרים אחרי מותו של אורליאנוס בשנת 275, וכי הברכה על תנובת השדה החלה מאוחר יותר.

יום הקדוש שלו הוא 8 בדצמבר.

קישורים חיצוניים
----------------

ויקישיתוף מדיה וקבצים בנושא **אאוטיכיאנוס** בוויקישיתוף
* אאוטיכיאנוס, באתר אנציקלופדיה בריטניקה (באנגלית)

|  |  |  |
| --- | --- | --- |
| **הקודם**:**פליקס הראשון** | **אפיפיור(רשימת האפיפיורים)** | **הבא**:**קאיוס** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007397568005171
* GND: 119222507
* LCCN: nb2007022879
* NKC: skuk0002388
* ULAN: 500355689
* VcBA: 495/45792
* VIAF: 58608059
* WorldCat: lccn-nb2007022879

 |
**מועדון הכדורסל היראקליס סלוניקי** הוא מועדון כדורסל יווני מהעיר סלוניקי המשתתף בליגת העל היוונית בכדורסל. הוא משמש כמחלקת הכדורסל של איגוד האתלטיקה היראקליס.

צבעי המועדון הם כחול ולבן, הוא נקרא על שם הגיבור המיתולוגי הרקולס (המופיע גם על סמלו) ואולם הבית של המועדון הוא **אולם איבנופיאו** בסלוניקי, המכיל 2,500 מושבים.

היסטוריה
--------

מועדון האב, איגוד האתלטיקה היראקליס, נוסד ב-1908, והתמקד בעיקר בכדורגל. מועדון הכדורסל נוסד בשנת 1921 והתחיל לשחק במסגרת הליגה היוונית החצי-מקצוענית בשנת 1928, אז זכה באליפות הראשונה של המועדון ושל הליגה. בפלייאוף ניצחו היראקליס את א.א.ק. אתונה, ניר איסט ו-VAO. הקבוצה זכתה באליפות יוון בפעם השנייה והאחרונה שלה בשנת 1935. מאז היראקליס סיימה כסגנית 3 פעמים (1936, 1962 ו-1964) והגיעה לגמר הגביע היווני 3 פעמים (1981, 1994 ו-1996). כמו כן, העפילה הקבוצה פעמיים לחצי גמר גביע ספורטה (1995 ו-1997).

ב-2006 ירדה היראקליס לליגת המשנה וב-2010 חזרה לליגה הבכירה. כעבור עונה ירדה שוב, אך בחרה לשחק בליגה השלישית בעקבות חובות רבים. בעונת 2013 עלתה הקבוצה בחזרה לליגה השנייה. בסוף עונת 2018/19 חזרה היראקליס בחזרה לליגת העל היוונית, אחרי היעדרות של 8 שנים. בעונת 2020/21 חזרה הקבוצה לאירופה, כשהגיעה לשלב רבע הגמר של עונת 2020/2021 ביורופקאפ, אז הפסידה 80–105 לעירוני נס ציונה. בעונת 2021/2022 עלתה מהמוקדמות והוגרלה בבית עם בשאקשהיר קולג'י, ליידן ומורנר בר, אך סיימה במקום האחרון עם ניצחון אחד בלבד, 83-82 על מורנר בר במחזור האחרון.

תארים והישגים
-------------

### תחרויות מקומיות

* **ליגת העל היוונית**

**אליפות (2): 1927/28, 1934/35**

סגנות (3): 1935/36, 1961/62, 1963/64

* **הגביע היווני**

סגנות (3): 1980/81, 1993/94, 1994/96

* **ליגת המשנה היוונית**

**אליפות (2): 1974/75, 1977/78**

### תחרויות אירופאיות

* **גביע ספורטה**

חצי גמר (2): 1994/95, 1996/97

שחקני עבר מפורסמים
------------------

* ארצות הבריתארצות הברית דייוויד אנקראם
* ארצות הבריתארצות הברית סטיב בארט
* בריטניהבריטניהארצות הבריתארצות הברית ג'יימס דונלדסון
* יווןיוון דימיטריס דיאמנטידיס
* ארצות הבריתארצות הברית רוי טארפלי
* יווןיווןסרביהסרביה איגור מילושביץ'
* ארצות הבריתארצות הברית אקסבייר מקדניאל
* יווןיוון לזארוס פאפאדופולוס
* ארצות הבריתארצות הברית סם קלנסי
* יווןיוון סופוקליס שחורציאניטיס
* ארצות הבריתארצות הברית באק ג'ונסון

קישורים חיצוניים
----------------

ויקישיתוף מדיה וקבצים בנושא **היראקליס** בוויקישיתוף
* 

* אתר האינטרנט הרשמי של היראקליס (ביוונית מודרנית)
* היראקליס, ברשת החברתית פייסבוק

* היראקליס, ברשת החברתית טוויטר

* היראקליס, ברשת החברתית אינסטגרם

* היראקליס, סרטונים בערוץ היוטיוב

| ליגת העל היוונית - עונת 2022/2023 |
| --- |
| 

|  |
| --- |
| אולימפיאקוס • א.א.ק. אתונה • איוניקוס ניקאיאס • אירקליס סלוניקי • אפולון פטרס • אריס סלוניקי • לאווריו • פאוק סלוניקי • פנאתינאיקוס • פרומיתאס פטרס • פריסטרי אתונה • קולוסוס רודוס • קרדיצה |

 |
יעקב אורלנד לבוש מדים, בקפה מאור בתל אביב, קיץ 1948
**אֲנַחְנוּ שָׁרִים לָךְ** הוא שיר מאת המשורר יעקב אורלנד שנכתב בשנות ה-30. הוא הולחן בלחן עממי, ועל ידי המלחין דוד זהבי. השיר המחורז כולל ארבעה בתים. השיר זכה לפופולריות ואהדה ביישוב וגם לאחר הקמת המדינה. זכה לביצועים רבים במאה ה-20 וה-21. נהגו לשיר אותו בהתכנסויות ובאירועים חגיגיים, בדרך כלל במקהלה.

נושא השיר הוא בניין החברה היהודית בארץ ישראל ברוח ערכי הציונות ותנועת העבודה, כדי שתהא, במילותיו של המשורר: "מוֹלֶדֶת עָמָל וְשָׁלוֹם". ערכה של ארץ ישראל, וזכרה נשמר באומה במשך דורות רבים, וגם חיי היומיום העכשוויים בה מודגשים בשיר ומנוגדים אל החיים בגולה, במילים: "בָּרַחְנוּ מִנֶּכֶר בְּעֹנִי, בִּבְלִי מַה. / שָׁמַרְנוּ תִּפְאֶרֶת רַק לָךְ".

המשורר ממשיך את המקובל בשירה העברית לדורותיה, כאשר הוא מדמה בשירו את ארץ ישראל לדמות אישה אהובה, לאם.  
 האני השר, בגוף ראשון רבים, מתאר נס שורה של ערכים כדי להלל את ארצו:

* בבית הראשון, העבודה והעמל כערכים חיוניים לכינון חברה חזקה: "אֲנַחְנוּ שָׁרִים לָךְ, מוֹלֶדֶת וָאִמָּא, / אֶת שִׁיר הַשִּׁירִים לֶעָמָל".

* בבית השני, הנאמנות והמסירות לכברת ארץ, ובלעדיותה בתודעה: "אֲנַחְנוּ בָּנִים רַק לְאִמָּא, לְאִמָּא. / אֲנַחְנוּ כֻּלָּנוּ שֶׁלָּךְ".

* בבית השלישי, התקווה לבניין מערכי חיים: "אֲנַחְנוּ רוֹצִים לֶאֱהֹב אוֹתָךְ, אִמָּא. / אֲנַחְנוּ רוֹצִים בָּךְ לִחְיוֹת".

בשנת תרצ"ח-1938 כתב בנימין זרעוני גרסה למילות השיר בלחנו של זהבי, שתכניה היו גם כן ציונות ובניין היישוב היהודי בארץ ישראל.

קישורים חיצוניים
----------------

* "אנחנו שרים לך" באתר בית לזמר העברי
* מילות השיר "אנחנו שרים לך" והאזנה לו באתר זמרשת
* נגה אשד וקהל שרים,  אנחנו שרים לך, סרטון באתר יוטיוב
* מידע על אנחנו שרים לך בקטלוג "מרחב" של הספרייה הלאומית
* ביצוע של השיר אנחנו שרים לך בלקט "שירים ששמענו פעם" באתר המוזיקה של הספרייה הלאומית

הערות שוליים
------------

1. ↑  ראו: מילות השיר "אנחנו שרים לך מולדת" והאזנה לו, באתר זמרשת.
**אֵאוֹזִינוֹפֶּנְיָה** (**Eosinopenia**) היא מיעוט אאוזינופילים בדם. מבחינה מעבדתית, אאוזינופניה מוגדרת כריכוז אאוזינופילים בדם הנמוך מ-100 תאים למילימטר מעוקב (מיקרוליטר) דם. כשלעצמה, ובהיעדר פגם נוסף במערכת החיסון, לא ידוע על השלכות שליליות לאאוזינופניה.

אאוזינופניה יכולה לנבוע מרמות גבוהות של קורטיקוסטרואידים, בין אם מדובר בהפרשה אנדוגנית מבלוטת יותרת הכליה בתגובה למצבי דחק ובתסמונת קושינג ובין אם מדובר בנטילה אקסוגנית של תרופות סטרואידליות, שכן סטרואידים הם חומרים נוגדי דלקת המעכבים ייצור של תאי דם לבנים, ובכללם אאוזינופילים. כמו כן, זיהום חיידקי חריף וכן מספר סוגי לוקמיה וטיפולים כימותרפיים עלולים להוריד את ספירות האאוזינופילים. לויקוציטוזיס ביחד עם אאוזינופניה מצביע לרוב על זיהום חיידקי.

ראו גם
------

* אגרנולוציטוזיס
* נויטרופניה

הערות שוליים
------------

1. ↑  **הפרעות אאוזינופיליות** מתוך "מרק - המדריך הרפואי השלם"
2. ↑  Gil H, Magy N, Mauny F, Dupond JL (2003). **Value Of Eosinopenia In Inflammatory Disorders: An "Old" Marker Revisited**. *Rev Med Interne* 2003 Jul;24(7):431-5

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**אנחנו נשארים בארץ** הוא פזמון שכתבו והלחינו עוזי חיטמן ויגאל בשן וביצעה שלישיית כמו צועני.

רקע
---

בקדם האירוויזיון של 1985 התמודדה שלישיית כמו צועני שהורכבה מעוזי חיטמן, יגאל בשן ויונתן מילר עם השיר "כמו צועני". השיר הגיע למקום השני, והפסיד לשיר "עולה עולה" בביצוע יזהר כהן.

השיר "אנחנו נשארים בארץ" נכתב בעקבות הגעת השלישייה למקום השני בקדם האירוויזיון, והחמצת האפשרות לנסוע לשוודיה כנציגי ישראל באירוויזיון 1985.

במצעד הפזמונים העברי השנתי של רשת ג' לשנת התשמ"ה (1985) זכה השיר בתואר "שיר השנה", והשיג את "עולה עולה" שהגיע למקום השני. במצעד השנתי של גלי צה"ל הגיע השיר למקום הרביעי.

תוכן השיר
---------

בבית הראשון מתארים הדוברים את ציפייתם לנצח בתחרות הקדם אירוויזיון ולייצג בזכות כך את ישראל בתחרות האירוויזיון. הדוברים מספרים שנאלצו להישאר בארץ בשל הגעתם למקום השני. בבית זה אזכורים לשלושה שירים שייצגו בעבר את ישראל באירוויזיון: "עולה עולה" (עליו נאמר שהפסידו לו בנקודה, אך למעשה ההפסד היה בארבע נקודות), "אבניבי", אף הוא של יזהר כהן שזכה במקום הראשון באירוויזיון 1978, ו"חי" בביצוע עפרה חזה שייצג את ישראל באירוויזיון 1983.

בבית השני מתוארים נושאים שעומדים במוקד החדשות. בבית השלישי מתפשרים הדוברים על טיסה לאילת.

קישורים חיצוניים
----------------

* "אנחנו נשארים בארץ" באתר של אקו"ם
* מילות השיר "אנחנו נשארים בארץ" באתר שירונט
**מורטורנריה** (שם מדעי: *Morturneria*) הוא סוג של זוחל ימי ממשפחת האלאסמוזאוריים שהתקיים במימי אנטארקטיקה במשך הקרטיקון העליון שלפני 66 מיליון שנה, לפני הכחדת הקרטיקון הגדולה.

תיאור
-----

המורטורנריה התגלה בתצורות "Lopez de Bertodano Formation" שבאי ג'יימס רוס שמצפון לחצי האי האנטארקטי. הוא התגלה בממצאי מאובנים של משלחת שפעלה באזור לאורך שנות ה-80 וחשפה שלדי פליוזאורים שונים. מאובנים אלה היו קשים להוצאה עקב טיב הקרקע הקפואה, שדרשה שילוב של עבודות ידיים וחומצה אצטית להוצאתה.

סוג זה תואר לראשונה ב-1889 בידי החוקרים סנקאר צ'אטרג'י ובריאן סמול תחת השם: *Turneria seymourensis*. עם זאת שם הסוג *Turneria* ניתן כבר לסוג של נמלה והשם הוחלף ב-1994 לשם הסוג הנוכחי, כהוקרת לחוקר מורט טרנר.

מספר חוקרים רואים במין זה משויך לסוג הקרוב אריסטונקטיס. אם היה זה סוג נפרד הוא הגיע לגודל דומה, היה בעל צוואר ארוך ולסתות ארוכות בעלות שיניים דמויות-מחטים והיה שוכן אוקיינוסים שנע ביעילות עם סנפיריו הארוכים ואולי נדד לאורך האוקיינוסים בחיפוש אחרי דגים ודיונונים למאכל.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**אאודיקינודון** (שם מדעי: *Eodicynodon*; מילולית: "דיקינודון (אנ') השחר") הוא סוג של זוחל מקבוצת התראפסידה שחי במשך אמצע עד סוף הפרם שלפני 266 עד 260 מיליון שנה בדרום אפריקה. הוא היה קרוב לדיקטודון והדיקינודון, אך מעט גדול יותר.

סוג זה תואר למדע ב-1974 והוא הכיל מין יחיד - *Eodicynodon oosthuizeni*, הקרוי לכבוד אחד ממגלי המאובנים שלו שבמדבר קארו, כף התקווה הטובה - החקלאי הדרום אפריקאי רוי אוסטהויזני, כשהממצאים ידועים בעיקר משרידי הגולגולת החלקית שהייתה ללא לסת תחתונה. הסוג נחשב ליחיד במשפחה **Eodicynodontidae**.

האאודיקינודון הוא הדיצינודונט העתיק והפרימיטיבי ביותר שידוע מממצאים. היה זה אוכל צמחים קטן יחסית שהגיע לפי ההערכות לאורך של כ-450 מ"מ וגובה של כ-150 מ"מ. הוא היה בעל גפיים חסונות, גוף חביתי וראש עבה בעל מקור קרני וניבים בולטות שכנראה שימשו לתלישת צמחייה ואולי גם לחפירה. מספר מאפיינים של הלסתות שלו מרמזים על קירבה אפשרית שלו לפליקוזאורים או לאנומודונטים (Anomodontia), אך לפי מבנה ראשו היה זה דימונודונט אמיתי.

קישורים חיצוניים
----------------

ויקישיתוף מדיה וקבצים בנושא **אאודיקינודון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**פרדריק קלמנס** (באנגלית: **Frederic Edward Clements**;‏ 16 בספטמבר 1874, לינקולן–26 ביולי 1945, סנטה ברברה) היה אקולוג אמריקאי בין מפתחי תאוריה של סוקצסיה.

ביוגרפיה
--------

פרדריק קלמנס נולד בעיירה לינקולן שבנברסקה. בשנת 1894 הוא סיים אוניברסיטת נברסקה–לינקולן ובשנת 1898 סיים עבודת תואר שלישי. בשנת 1899 הוא התחתן עם אדית גרטרוד קלמנס, גם היא דוקטור לבוטניקה ששיתפה איתו פעולה במחקרים. הוא החל ללמד באוניברסיטה ובשנת 1905 התמנה לפרופסור. בשנת 1907 הוא עבר למינאפוליס והתמנה לראש מחלקת בוטניקה באוניברסיטת מינסוטה.

בשנת 1917 קלמנס עבר למכון קרנגי למדע ועבד שם עד לשנת 1941. תחילה הוא התמנה למנהל תחום המחקר אך בהמשך לאור ביקורת על שיטות המחקר שלו ויחסים אישיים לא טובים מינוי זה נלקח ממנו. במהלך עבודתו במכון הוא ערך ניסויים רבים בתחנות מחקר בטוסון, סנטה ברברה ובקולורדו.

בשנת 1941 קלמנס פרש לגמלאות אך המשיך לעשות מחקרים בתחנת מחקר בסנטה ברברה.

על בסיס מחקריו וניסויי שטח קלמנס פיתח תאוריה של סוקצסיה. המונח "קליימקס" באקולוגיה שהוא תיאר ופיתח היה בין התאוריות המובילות באקולוגיה בתחילת המאה ה-20. בהמשך בעקבות ביקורת של ארתור טנסלי ומדענים נוספים שימוש בה פחת.

הספרים העיקריים שנכתוב על ידי קלמנס הם Plant Succession ‏ (1916) ו-Plant Indicators ‏ (1920).

קלמנס היה תומך של לאמארקיזם. במהלך שנות ה-20 של המאה ה-20 הוא ערך מספר ניסויים שהוכיחו לכאורה העברת תכונות חדשות של צמחים בתורשה. רק כעבור עשור הנושא הוכח תוך שימוש בתורת האבולוציה.

במהלך עבודתו קלמנס תיאר מספר רב לצמחים. אחד מהם Clementsia rhodantha נקרא על שמו.

קישורים חיצוניים
----------------

ויקישיתוף מדיה וקבצים בנושא **פרדריק קלמנס** בוויקישיתוף
* ביוגרפיה
* ביוגרפיה מפורטת של בני זוג קלמנס
* פרדריק קלמנס, באתר אנציקלופדיה בריטניקה (באנגלית)

הערות שוליים
------------

1. ↑  Hagen, Joel B. (1993). Clementsian Ecologists: The Internal Dynamics of a Research School. Osiris. Vol. 8, Research Schools: Historical Reappraisals. pp. 178–195.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007278608105171
* BIBSYS: 2026717
* BNE: XX1240108
* BnF: cb12278528x (data)
* Botanist: Clem.
* CiNii: DA02784105
* GND: 117691372
* ISNI: 0000 0001 0864 7448
* LCCN: n85810316
* LNB: 000126410
* NKC: uk2007399091
* NLA: 36488936
* NTA: 071022449
* RERO: 02-A003111011
* SNAC: w69g5pvt
* SUDOC: 058921028
* Trove: 1260077
* VIAF: 4991863
* WorldCat: lccn-n85810316

 |